
Parlamentul României

Camera Deputaţilor                                                                                                                                                                                                                                  
	Comisia pentru apărare, ordine

publică şi siguranţă naţională

Nr.32/17/2011
	                                    Bucureşti, 08.02.2011 

                          PL x. 11/2011 


RAPORT 

asupra proiectului de Lege pentru ratificarea Acordului între Guvernul României şi Guvernul Republicii Federale Nigeria privind cooperarea în domeniul militar, semnat la Abuja la 26 iulie 2010 şi la Bucureşti la 27 august 2010
1. În conformitate cu prevederile art. 95 din Regulamentul Camerei Deputaţilor, republicat, Comisia pentru apărare, ordine publică şi siguranţă naţională a fost sesizată spre dezbatere pe fond, în procedură obişnuită, cu proiectul de Lege pentru ratificarea Acordului între Guvernul României şi Guvernul Republicii Federale Nigeria privind cooperarea în domeniul militar, semnat la Abuja la 26 iulie 2010 şi la Bucureşti la 27 august 2010, trimis cu adresa nr. PL.x. 11 din 1 februarie 2011 şi înregistrat cu nr. 32/17 din 02.02.2011. 


Consiliul Legislativ, cu nr. 84/26.01.2011, a avizat favorabil proiectul de lege, cu observaţii şi propuneri. 
Proiectul de lege are ca obiect de reglementare ratificarea acordului între cele două state, acord ce cuprinde prevederi referitoare la scopul cooperării, domenii şi forme de cooperare, aspecte financiare, legale şi de protecţie a informaţiilor clasificate, obligaţiile părţilor, precum şi dispoziţii ce reglementează modul de rezolvare a disputelor.   

2. Proiectul de lege face parte din categoria legilor ordinare, potrivit prevederilor art. 73 din Constituţia României, republicată.

3. La dezbateri au participat, în conformitate cu prevederile art. 54 şi 55 din Regulamentul Camerei Deputaţilor, republicat, domnii Mihail Ozunu, secretar de stat pentru relaţia cu Parlamentul, col. Marin Alniţei şi lt.col Florin Vasile, consilier juridic, toţi din partea Ministerului Apărării Naţionale.

4. Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este prima Cameră sesizată.

5.  La lucrările Comisiei au fost prezenţi 24 deputaţi din totalul de 24 de membri.


În urma dezbaterilor, în şedinţa din 8 februarie 2011, membrii Comisiei, cu unanimitate de voturi, au hotărât să propună plenului Camerei Deputaţilor adoptarea acestei iniţiative legislative în forma prezentată.
Preşedinte,

Costică CANACHEU

Către

BIROUL PERMANENT
AL CAMEREI  DEPUTAŢILOR
Vă înaintăm, alăturat, RAPORTUL asupra proiectului de Lege pentru ratificarea Acordului între Guvernul României şi Guvernul Republicii Federale Nigeria privind cooperarea în domeniul militar, semnat la Abuja la 26 iulie 2010 şi la Bucureşti la 27 august 2010, trimis cu adresa nr. PL.x. 11 din 1 februarie 2011 şi înregistrat cu nr. 32/17 din 02.02.2011.

În raport cu obiectul şi conţinutul său, proiectul de Lege face parte din categoria legilor ordinare.

Preşedinte, 

Costică CANACHEU 

